als_Latn dik_Latn azb_Arab
Në Finlandë anulohet dorëshkrimi
Revolucioni digjital përfshin edhe mësojtoret shkollore në përmasa sa më të gjëra. Njëra prej pasojave të fundit është anulimi i dorëshkrimit në shkollat fillore në Finlandë nga viti 2016. Fëmijët do të përdorin vetëm shkronja të shtypura.
"Përdorimi i dorëshkrimit dhe bashkimi i shkronjave është i vështirë për shumë nxënës", spjegon Mina Harmanen nga "Arsimi për shëndetin". Ajo poashtu thotë që fëmijët shumë koncentrohen në shkrimin, duke mos i kushtuar vëmendje përmbajtes së asaj që është shkruar. Problemet e këtilla nuk do të paraqiten nëse fëmijët që nga fillimi përdorin kompjuterë. Kjo reformë i gëzon fëmijët, duke marrë parasysh që një pjesë e madhe e tyre më shumë duan të shkruajnë në kompjuter.
Për atë që është siguruar në Finlandë, në Suedi dhe disa shtete tjera nuk ka as diskutim mbi këtë temë. Edhe Suedia do ta anulojë dorëshkrimin.
Por, ekzistojnë kritikë që thonë se dorëshkrimi duhet të mësohet edhe në të ardhmen sepse shkrimi e përmirëson procesin kognitiv të të mësuarit. Një hulumtim i zbatuar në Francë tregon që fëmijët shumë më shpejtë mësojnë të lexojnë duke përdorur dorëshkrimin, në krahasim me fëmijët që përdorin vetëm tastierë. Rezultate të ngjashme kanë fituar edhe shkencëtarët nga SHBA të cilët kanë përfunduar që nxënësit më mirë i mbajnë mend shënimet e shkruara me dorë.
als_Latn als_Latn als_Latn als_Latn als_Latn